《水调歌头（为赵漕德庄寿）》
宋代·丘崈

人物冠江左，正始有遗音。谪仙风味，洒然那受一尘侵。倚马文章天与，霏屑谈辞云委，宣室为虚襟。小驻外台节，聊屈济时心。

记长庚，曾入梦，恰而今。橙黄橘绿，可人风物是秋深。九日明朝佳节，得得天教好景，供与醉时吟。从此寿千岁，一岁一登临。

作者简介：丘崈(1135-1208) 南宋将领。字宗卿，江阴（今属江苏）人。